钦定古今图书集成/明伦汇编/氏族典/第397卷 > 李中
## 钦定古今图书集成/明伦汇编/氏族典/第397卷 > 李中

按《明外史李中传》：“中字子庸，吉水人。正德九年进士。
授工部主事。武宗自称大庆法王，建寺西华门内，用
番僧住持，廷臣莫敢言。中拜官三月，即抗疏谏。帝怒，
谪广东通衢驿丞。王守仁抚赣州，檄中参其军事，预
平宸濠。世宗践阼，复官，擢广东佥事，再迁广西提学
副使，三迁广东右布政使。会政府有不悦者，降四川”
右参政。十八年擢右佥都御史，巡抚山东。进副都御
史，总督南京粮储。卒。光宗时，谥《庄介》。